Մենք պետք է խոհեմություն ունենանք, հատկապես նրանք, ովքեր պատասխանատվություն են վերցնում երկրի ճակատագրի համար, որովհետեւ հիմա աշխարհում շատ տագնապալի բաներ են կատարվում՝ Սիրիայի դեպքերը, միջազգային հարաբերությունները, մասնավորապես՝ Ռուսաստան-Ամերիկա։ Այս բոլորը մեր վրա շատ սուր են անդրադառնալու, որովհետեւ մեծ երկրներն այդքան չեն վնասվի, որքան մեր պես փոքր երկրները կարող են զգալի կորուստներ ունենալ։ Դրա համար, ով էլ որ ղեկավարի երկիրը, պետք է մասնագետների կարծիքը հաշվի առնի, խորհուրդ հարցնի․ այդպես բոլոր ասպարեզներում է։ Ես չեմ տեսել երբեւիցե, որ մասնագետները մի հարցի շուրջ կարծիք ունենան ու հանկարծ այդ կարծիքը հաշվի առնեն։ Միշտ եղել է այն, ինչ մի կամայական չինովնիկ ուզեցել է անել։ Աստված տա, որ կարողանանք այս ծանր վիճակից դուրս գալ»։